

ประกาศองค์การบริหารส่วนตำบลทุ่งสง

เรื่อง สอบราคาจ้างโครงการจ้างเหมาจัดหาสถานที่กำจัดขยะมูลฝอย ครั้งที่ 3

..................................................

ด้วยองค์การบริหารส่วนตำบลทุ่งสง มีความประสงค์จะสอบราคาจ้างโครงการจ้างเหมาจัดหา

สถานที่กำจัดขยะมูลฝอย ครั้งที่ 3 จำนวนไม่เกิน 12 เที่ยว/เดือน ระยะเวลา 9 เดือน ระหว่างเดือน

มกราคม 2558 ถึงเดือนกันยายน 2558 ในวงเงิน 118,800.- บาท (หนึ่งแสนหนึ่งหมื่นแปดพัน-

แปดร้อยบาทถ้วน)

**ราคากลางเป็นเงิน 118,800.- บาท (หนึ่งแสนหนึ่งหมื่นแปดพันแปดร้อยบาทถ้วน)**

ผู้มีสิทธิเสนอราคาจะต้องมีคุณสมบัติ ดังต่อไปนี้

1. เป็นนิติบุคคล หรือบุคคลธรรมดา ผู้มีอาชีพรับจ้างงานที่สอบราคาจ้างดังกล่าว

๒. ผู้เสนอราคาต้องไม่เป็นผู้ที่ถูกแจ้งเวียนชื่อไว้ในบัญชีรายชื่อผู้ทิ้งงานของทางราชการ รัฐวิสาหกิจ

หรือหน่วยการบริหารราชการส่วนท้องถิ่น ในขณะที่ยื่นซองสอบราคา หรือไม่เป็นผู้ที่รับผลของการสั่งให้นิติบุคคล

หรือบุคคลอื่นเป็นผู้ทิ้งงานตามระเบียบของทางราชการ

๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของ

ผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหาร

ส่วนตำบลทุ่งสง ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่าง

เป็นธรรมในการสอบราคาจ้างครั้งนี้

กำหนดยื่นซองสอบราคา ณ กองคลัง องค์การบริหารส่วนตำบลทุ่งสง อำเภอนาบอน จังหวัด

นครศรีธรรมราช ตั้งแต่วันที่ 9 – 23 ธันวาคม 2557 **หรือ** ยื่น ณ สถานที่กลางศูนย์รวมข้อมูลข่าวสาร

การจัดซื้อจัดจ้าง อำเภอนาบอน จังหวัดนครศรีธรรมราช (ที่ว่าการอำเภอนาบอน) ในวันที่ 24 ธันวาคม

๒๕๕7 ระหว่างเวลา ๐๘.๓๐ – ๑๖.๓๐ น. ในวันและเวลาราชการ

กำหนดเปิดซองสอบราคา ในวันที่ 25 ธันวาคม 2557 ตั้งแต่เวลา ๑๐.๐๐ น. เป็นต้นไป

ณ สถานที่กลาง ศูนย์รวมข้อมูลข่าวสารการจัดซื้อจัดจ้าง อำเภอนาบอน จังหวัดนครศรีธรรมราช (ที่ว่าการ

อำเภอนาบอน)

ผู้สนใจติดต่อขอซื้อเอกสารสอบราคา ในราคาชุดละ 500.- บาท (ห้าร้อยบาทถ้วน) ได้ที่

กองคลัง องค์การบริหารส่วนตำบลทุ่งสง ตั้งแต่วันที่ 9 – 23 ธันวาคม 2557 ระหว่างเวลา ๐๘.๓๐ –

๑๖.๓๐ น. ในวันและเวลาราชการ ผู้สนใจสามารถดูรายละเอียดเพิ่มเติมได้ที่ [www.thungsong.](http://www.thungsong.)go.th หรือ

สอบถามทางโทรศัพท์หมายเลข ๐-๗๕30-0800-1 ต่อ 4 ในวันและเวลาราชการ

ประกาศ ณ วันที่ 9 เดือน ธันวาคม พ.ศ. ๒๕๕7

(นายวิธี สุภาพ)

นายกองค์การบริหารส่วนตำบลทุ่งสง

**รายละเอียดและเงื่อนไข**

**โครงการจ้างเหมาจัดหาสถานที่กำจัดขยะมูลฝอย**

**องค์การบริหารส่วนตำบลทุ่งสง**

1. จ้างเหมาจัดหาสถานที่กำจัดขยะมูลฝอย จำนวนไม่เกิน 12 เที่ยว/เดือน ระยะเวลา 9 เดือน

ระหว่างเดือนมกราคม 2558 ถึงเดือนกันยายน 2558

2. ผู้รับจ้างจะต้องมีใบอนุญาตให้ดำเนินกิจการตามกฎหมายในการให้บริการสถานที่ทิ้งขยะมูลฝอย และจะต้อง

ดำเนินการให้ถูกต้องตามหลักสุขลักษณะ ไม่เป็นปัญหาต่อสิ่งแวดล้อม

3. ผู้รับจ้างจะต้องเป็นผู้จัดหาสถานที่ที่ใช้ในการกำจัดขยะมูลฝอยและจะต้องแจ้งสถานที่ที่จะนำขยะไปกำจัด

ให้ชัดเจน เช่น ชื่อที่อยู่ของสถานที่กำจัดขยะ หรือสัญญาเช่า หรือใบอนุญาตให้นำขยะไปกำจัด หรือ

หนังสือยินยอมจากผู้ให้ใช้พื้นที่ในการกำจัดขยะ โดยเอกสารดังกล่าวจะต้องมีระยะเวลาสิ้นสุดไม่ก่อนวันที่

สิ้นสุดสัญญากับองค์การบริหารส่วนตำบลทุ่งสง

4. ผู้รับจ้างจะต้องมีสถานที่ทิ้งขยะและกำจัดขยะมูลฝอยระยะทางไม่เกิน 30 กิโลเมตร จากองค์การบริหาร

ส่วนตำบลทุ่งสง และในกรณีที่ผู้รับจ้างมีสถานที่ทิ้งขยะห่างจากองค์การบริหารส่วนตำบลทุ่งสงเกินกว่า

30 กิโลเมตร ผู้รับจ้างจะต้องจัดหารถและจัดให้มีสถานีขนถ่ายขยะก่อนนำไปยังแหล่งทิ้งขยะ โดยสถานที่

ดังกล่าวต้องมีระยะห่างจากองค์การบริหารส่วนตำบลทุ่งสงไม่เกิน 30 กิโลเมตร และจะต้องไม่ก่อให้เกิด

ความรำคาญแก่ประชาชนในพื้นที่ใกล้เคียง

5. ผู้รับจ้างจะต้องเป็นผู้จัดหาเครื่องจักรกลต่างๆ สำหรับใช้ในการฝังกลบขยะมูลฝอยให้ถูกต้องตามหลักสุขาภิบาล

6. หากมีเหตุเสียหายใดๆ ที่เกิดขึ้นเนื่องจากสถานที่ทิ้งขยะที่องค์การบริหารส่วนตำบลทุ่งสงนำไปทิ้ง ผู้รับจ้าง

จะต้องเป็นผู้รับผิดชอบในบรรดาความเสียหายและจะต้องเป็นผู้ดำเนินการแก้ไขปัญหาดังกล่าวเองทั้งสิ้น

7. ผู้รับจ้างจะต้องรับผิดชอบและดำเนินการปรับปรุงเส้นทางในการขนส่งเพื่ออำนวยความสะดวกให้องค์การบริหาร

ส่วนตำบลทุ่งสง นำขยะไปทิ้ง

8. ผู้รับจ้างจะต้องจัดให้มีสิ่งอำนวยความสะดวกในทุกๆ ด้าน ในการที่องค์การบริหารส่วนตำบลทุ่งสง จะนำรถ

บรรทุกขยะมูลฝอยไปทิ้ง

9. ผู้รับจ้างจะเรียกเก็บค่าบริการกำจัดขยะตามจำนวยเที่ยวที่องค์การบริหารส่วนตำบลทุ่งสงทิ้งจริงในแต่ละเดือน

โดยไม่เกิน 12 เที่ยว/เดือน

(ลงชื่อ)..................................................ประธานกรรมการ

(นายยุทธพล พรหมวิเศษ)

(ลงชื่อ)..................................................กรรมการ (ลงชื่อ)..................................................กรรมการ

(นางสาวลักษณา จรจรัส) (นางสาววาลุกา เพ็งจำรัส)

(ลงชื่อ)..................................................ผู้รับรองรายละเอียด

(นายวิธี สุภาพ)

นายกองค์การบริหารส่วนตำบลทุ่งสง